

PROJEKTS uz 05.10.2023..

vēlamais datums izskatīšanai: Attīstīstības komitejā 11.10.2023.

domē: 26.10.2023.

sagatavotājs: Iveta Grīviņa- Dilāne

ziņotājs: Iveta Grīviņa - Dilāne

 LĒMUMS

Ādažos, Ādažu novadā

2023.gada 26.oktobrī Nr.«DOKREGNUMURS»

**Par projekta “Mežu dienas 2023” ietvaros radīto labiekārtojuma elementu**

**nodošanu pārvaldīšanā pašvaldības aģentūrai „Carnikavas komunālserviss”**

Projekta “Mežu dienas 2023” (turpmāk – Projekts) ietvaros 2023. gadā tika izgatavoti labiekārtojuma elementi – 3.sauļošanās soli, kas vasaras sezonā uzstādāmi Vējupei piegulošajā meža zonā, zemes gabalā ar kadastra Nr. 80440080204 Ādažos, Ādažu novadā.

Projekts tika īstenots sadarbībā ar biedrību ”Latvijas pašvaldību savienība” (turpmāk – LPS) atbilstoši 16.06.2016. Ministru kabineta noteikumiem Nr. 265 “Valsts atbalsta piešķiršanas kārtība meža nozares attīstībai 2016.gadā”. Projekts paredz tā rezultātu uzturēšanu un to publisku pieejamību piecus gadu pēc projekta realizācijas.

Ādažu novada pašvaldības 23.02.2022. saistošo noteikumu Nr. 17/2022 “Pašvaldības aģentūras “Carnikavas komunālserviss” nolikums” 7. punktā pašvaldības aģentūrai “Carnikavas komunālserviss” (turpmāk – Aģentūra) ir noteikts uzdevums - apsaimniekot un labiekārtot Aģentūrai pārvaldībā nodotos pašvaldības nekustamos īpašumus, kā arī, realizēt pašvaldības, valsts un starptautiskus projektus un programmas Aģentūras atbildības jomās.

Saskaņā ar Pašvaldību likuma 73. panta astoto daļu, dome vai tās pilnvarota persona lemj par pašvaldības kustama un nekustamā īpašuma nodošanu starp pašvaldības iestādēm.

Pamatojoties uz Pašvaldību likuma 4. panta pirmās daļas 2. punktu, 73. panta pirmo un astoto daļu, Ādažu novada pašvaldības nolikuma 58. punktu, apsaimniekošanas līgumu, kas 02.02.2004. noslēgts starp Carnikavas pagasta padomi un Aģentūru, kā arī Attīstības komitejas 11.10.2023. atzinumu, Ādažu novada pašvaldības dome

NOLEMJ:

1. Nodot Aģentūrai **projekta “Mežu dienas 2023” ietvaros radītos labiekārtojuma elementus (3 sauļošanās solus).**
2. Aģentūrai nodrošināt 1. punktā noteikto labiekārtojuma elementu sezonālu izvietošanu Vējupes peldvietā, Ādažos, kā arī uzturēšanu un publisku pieejamību sezonas laikā līdz 01.10.2028. un turpmāk, atbilstoši to lietderīgās ekspluatācijas nosacījumiem.
3. Centrālās pārvaldes Juridiskajai un iepirkumu nodaļai 15 (piecpadsmit) dienu laikā, skaitot no lēmuma parakstīšanas dienas sagatavot papildu vienošanos par lēmuma 1. punktā noteikto, pie 02.02.2004. pašvaldības nekustamo īpašumu apsaimniekošanas līguma, kas noslēgts starp Carnikavas pagasta padomi un pašvaldības aģentūru „Carnikavas komunālserviss”.
4. Pašvaldības izpilddirektora vietniecei I.Reķei – parakstīt lēmuma 3. punktā minēto vienošanos.
5. Aģentūrai paredzēt budžeta līdzekļus 1. un 2. punkta izpildei.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

Izsniegt norakstus:

@-APN, CK

I.Grīviņa – Dilāne, 28328782